b'\n_START_ARTICLE_\nVytautas Naudu\xc5\xbeas\n_START_SECTION_\nBiografija\n_START_PARAGRAPH_\n1973 m. baig\xc4\x97 \xc5\xa0iauli\xc5\xb3 10-\xc4\x85j\xc4\x85 vidurin\xc4\x99 mokykl\xc4\x85, 1973\xe2\x80\x931978 m. studijavo Maskvos M.Lomonosovo universitete (ekonomikos spec.), 1980\xe2\x80\x931984 m. \xe2\x80\x93 \xc5\xa1io universiteto aspirant\xc5\xabroje. Socialini\xc5\xb3 moksl\xc5\xb3 daktaras (ekonomika, 1984 m.). Vir\xc5\xa1 100 publikacij\xc5\xb3 ekonomikos temomis autorius._NEWLINE_1978\xe2\x80\x931991 m. d\xc4\x97st\xc4\x97 ekonomik\xc4\x85 Vilniaus Pedagoginiame institute. 1992 m. prad\xc4\x97jo dirbti Lietuvos U\xc5\xbesienio reikal\xc5\xb3 ministerijos Vakar\xc5\xb3 Europos skyriuje. 1992\xe2\x80\x931998 m. \xe2\x80\x93 Lietuvos ambasados Pranc\xc5\xabzijoje ekonomikos patar\xc4\x97jas, 1995\xe2\x80\x931998 m. \xe2\x80\x93 Lietuvos Respublikos atstovas Ekonominio bendradarbiavimo ir vystymo organizacijoje (OECD) Pary\xc5\xbeiuje._NEWLINE_1998\xe2\x80\x932002 m. \xe2\x80\x93 Lietuvos nepaprastasis ir \xc4\xafgaliotasis ambasadorius \xc5\xa0vedijos Karalyst\xc4\x97je. 2002\xe2\x80\x932004 m. \xe2\x80\x93 Ministro Pirmininko patar\xc4\x97jas. 2004\xe2\x80\x932006 m. \xe2\x80\x93 Lietuvos nepaprastasis ir \xc4\xafgaliotasis ambasadorius Turkijos Respublikoje._NEWLINE_2006\xe2\x80\x932008 m. \xe2\x80\x93 \xc5\xaakio viceministras. 2009 \xe2\x80\x93 2010 m. \xe2\x80\x93 URM Eksporto ir investicij\xc5\xb3 skatinimo departamento ambasadorius ypatingiems pavedimams, v\xc4\x97liau - URM Ekonominio saugumo politikos departamento ambasadorius energetikos ir transporto politikos klausimams._NEWLINE_2014 m. gegu\xc5\xbe\xc4\x97s 21 d. Prezident\xc4\x97 Dalia Grybauskait\xc4\x97 paskyr\xc4\x97 V.Naudu\xc5\xbe\xc4\x85 Lietuvos nepaprastuoju ir \xc4\xafgaliotuoju ambasadoriumi Kazachstano Respublikoje, nuo 2015 m. bir\xc5\xbeelio 29 d. - kartu ir ambasadoriumi Kirgizijai bei Tad\xc5\xbeikistanui.'